# Yasaman Aryani

Yasaman Aryani (nascuda al segle XX) és una activista política iraniana, defensora dels drets humans i de la dona.

## Trajectòria

L'agost de 2018 va ser arrestat en una protesta a Teheran amb altres activistes, mentre assistia a una dona vella que la policia havia tirat a terra. Acusada de «pertorbar l'ordre públic», va ser condemnada a un any de reclusió a la presó d'Evin. Segons els Estats Units d'Amèrica, a la presó d'Evin s'han comès «greus abusos dels drets humans» contra dissidents polítics i crítics amb el govern.
Quan va ser alliberada el febrer de 2019 va denunciar que la seva posada en llibertat anticipada responia a un «espectacle» del govern iranià que intentava promoure una imatge positiva a la comunitat internacional.
El 8 de març de 2019, ella i la seva mare van pujar a un tren només per a dones al metro de Teheran i cap d'elles portava mocador al cap. L'abril de 2019, Aryani i la seva mare van ser arrestades en relació amb el vídeo (a la dreta) que se'l van fer en un tren sense hijab. Al vídeo, Aryani va parlar de les seves esperances en un futur en què les dones serien lliures de triar el que porten, «jo sense el hijab i tu amb el hijab». Després que una versió del vídeo es convertís en viral, Aryani va ser arrestada i acusada d'«incitar i facilitar la corrupció i la prostitució» mitjançant la promoció del «desvelament». Aryani i la seva mare van ser condemnades a 16 anys de presó. El 29 de juliol de 2019, juntament amb altres tres preses polítiques de la presó de Qarchak, va ser brutalment atacada per preses comunes, incitades per funcionaris de presó, una pràctica que succeeix sovint en aquest centre penitenciari contra presos de consciència. Segons l'organització Nobel Women's Initiative, Aryani s'ha enfrontat a «condicions de malson a la presó... ha estat reclosa en aïllament, li han denegat les trucades de la família i amenaçada amb la detenció d'altres membres de la família si no es posa davant de la càmera, mostra 'penediment' per haver-se deixat influir per 'agents estrangers'». Amnistia Internacional fa campanya pel seu alliberament.

## Referències

* 1 2 3 «Meet Yasaman Aryani, Iran» (en anglès). NobelWomensInitiative.org. [Consulta: 11 febrer 2020].
* ↑ «Civil activist Yasaman Aryani rearrested» (en anglès). Women's News - NCRI.org, 11-04-2019. [Consulta: 2 setembre 2020].
* ↑ «Iran's Evin prison, Ansar-e Hezbollah face new US sanctions» (en anglès). Aljazeera.com, 31-05-2018. [Consulta: 2 setembre 2020].
* ↑ «Iranian political prisoners react state-run media claims» (en anglès). Iran-HRM.com, 02-02-2019. [Consulta: 2 setembre 2020].
* ↑ «Jailed for protesting forced veiling» (en anglès). Amnesty.org. Arxivat de l'original el 2020-02-26. [Consulta: 11 febrer 2020].
* ↑ «Yasaman Aryani took off her headscarf & was sentenced to 16 years in prison» (en anglès). WomensAgenda.com.au, 23-10-2019. [Consulta: 2 setembre 2020].
* ↑ «Three Women Sentenced to 55 Years for Defying Compulsory Hijab in Iran» (en anglès). RadioFarda.com, 02-08-2019. [Consulta: 2 setembre 2020].
* ↑ «In Iran, some take off their hijabs as hard-liners push back» (en anglès). TheArabWeekly.com, 15-07-2019. [Consulta: 11 gener 2020].
* ↑ «Help release Yasaman from prison» (en anglès). Amnesty.org. [Consulta: 11 febrer 2020].
* ↑ Katiraie, Jubin. «Women Political Prisoners Attacked in Iran's Qarchak Prison». IranFocus.com, 01-08-2019. [Consulta: 30 juliol 2020].
* ↑ «Iran: Release Yasaman Aryani» (en anglès). Amnisty.org. Arxivat de l'original el 2020-08-28. [Consulta: 2 setembre 2020].